डॉ. रामदरश मिश्र : मुझे अपने व्यक्तिगत जीवन में लिखने के कारण संघर्ष नहीं करना पड़ा, वरन इसके विपरीत सम्मान और यश मिलता रहा. हाँ, लेखक बनने के लिए मुझे बहुत संघर्ष करना पड़ा. शुरू के दिनों में भेजी गई कवितायें छपती नहीं थीं. मैंने हार नहीं मानी. मेरे गुरुदेव हजारी प्रसाद द्विवेदी ने मुझसे कहा ,‘‘तुम पान नहीं खाते हो, सिगरेट नहीं पीते हो, दूसरे खर्चे भी तुम्हारे नहीं हैं, इसलिए तुम डाक खर्च करो और भेजा करो. एक दिन तुम्हारी कवितायें जरूर छपेंगी.’’ गुरुदेव की सीख मैंने शिरोधार्य कर ली. डाक से कवितायें पत्रिकाओं को भेजता रहा. मेरे संघर्ष का प्रतिफल साहित्य समाज के सामने है.